ปทุมโมเดล
โดย...ทีมข่าวการเงินโพสต์ทูเดย์
28 ก.ย. 2559

โดย...ทีมข่าวการเงินโพสต์ทูเดย์
จรดปากกาเซ็นลงนามร่วมกันเป็นที่เรียบร้อยระหว่าง 3 กระทรวงหลัก ได้แก่ กระทรวงคลัง พัฒนาสังคมฯ และมหาดไทย ภายใต้โครงการ “ปทุมธานีโมเดล” แก้ปัญหารุกล้ำคลองสาธารณะ และสร้างบ้านใหม่คืนให้ประชาชน
งานนี้ อภิศักดิ์ ตันติวรวงศ์ รมว.คลัง ทั้งผลักทั้งดันให้กรมธนารักษ์และสถาบันพัฒนาองค์กรชุมชนร่วมกันจัดการพื้นที่ สาธารณะและที่ราชพัสดุเนื้อที่ราว 30 ไร่ บริเวณคลองรังสิตประยูรศักดิ์ และคลอง 1 ถึง คลอง 14 ที่มีผู้บุกรุก 4,041 ราย
ที่ผ่านมาใช้มาตรา 44 เพิกถอนที่ดินสาธารณะบริเวณคลองเชียงรากใหญ่ เพื่อให้เป็นที่ดินราชพัสดุ และเตรียมสร้างบ้านให้ชาวบ้านกว่า 1,000 หลัง พร้อมพัฒนาคุณภาพชีวิตในด้านที่อยู่อาศัย 
รวมทั้งมีแผนทำโครงการบ้านมั่นคง, ซื้อที่ดินเพื่อสร้างบ้านให้สินเชื่อไม่เกิน 3 แสนบาทต่อราย และจะนำโครงการนี้ไปใช้ในการจัดระเบียบที่อยู่อาศัยที่ อ.ชุมแพ จ.ขอนแก่น เป็นคิวต่อไป